**Balatonföldvár Város Önkormányzata**

**8623 Balatonföldvár, Petőfi Sándor utca 1.**

**Tel.: 84/540-330 Fax: 84/540-332**

**E-mail: pgmh@balatonfoldvar.hu**

**ELŐTERJESZTÉS**

Balatonföldvár Város Önkormányzata Képviselő-testületének

2019. február 21-én tartandó ülésére

Az előterjesztést készítette: Mikóné Fejes Ibolya aljegyző

Szavazás módja: Minősített többséggel

Tárgyalás: Nyilvános ülésen

Véleményező bizottság: PGB

Az előterjesztés tárgya: A díjköteles parkolás szabályozásáról szóló 7/2017. (III.22.) önkormányzati rendelet módosítása

 **Tisztelt Képviselő - testület!**

**I.**

 A díjköteles parkolás szabályozásáról szóló rendelet 2017. május 1. napján lépett hatályba, ettől az időponttól indult el a fizető parkolási rendszer Balatonföldváron.

2018. évben a korábbi II. sz. parkolási zóna helyett új zóna lett kiépítve és kijelölve, Belvárosi parkoló néven a Bajcsy-Zsilinszky utca két oldalán és a Vak Bottyán utca délkeleti részén.

Az önkormányzati közúthálózat egységes koncepció szerinti kezelése, a gépjárművek elhelyezése terén kulturált körülmények kialakítása, és a parkoláshoz kapcsolódóan egyre komplexebb szolgáltatás nyújtása érdekében, a javaslat szerint, 2020. évtől, a fizető parkoló zónák tovább bővülnek, a parkolási díjak kis mértékben emelkednek.

A bővítés a II. és III. számú parkolási övezetben a Motel sétányt, a Hunyadi utcát, a Spur István utcát, a Liszt Ferenc utcát, a Széchényi Imre utcát és a Vak Bottyán utcát érinti a rendelettervezetben foglaltak szerint.

A díjemelkedés a Belvárosi parkoló övezetben a napidíjat, a Strandi övezetben az óradíjat és a napidíjat érinti.

A fizető parkoló zónák bővítésének előkészítése körében eszközbeszerzésre és eszközök telepítésére van szükség. A feladat végrehajtását a Nonprofit Kft. az idei évben szeretné megkezdeni.

A rendelet módosítására vonatkozó javaslat elfogadása esetén, azt követően az alábbi határozati javaslat elfogadását kérjük:

**Határozati javaslat:**

**Balatonföldvár Város Önkormányzatának képviselőtestülete a díjköteles parkolás szabályozásáról szóló rendelet módosításából adódó feladatok végrehajtása érdekében felhatalmazza a Balatonföldvári Nonprofit Kft. ügyvezetőjét a szükséges eszközök beszerzésére a Kft. gazdálkodási eredményének terhére.**

**II.**

**Részletes indoklás a rendelettervezet 1. § (1) bekezdéséhez:**

A Balatonföldvári Nonprofit Kft. fizető parkolási rendszerrel kapcsolatban működtetett ügyfélszolgálatának címe a már kialakult gyakorlat szerint kerül rögzítésre: Balatonföldvár, Erzsébet utca 50. ( Kilátó épületében ).

**Részletes indoklás a rendelettervezet 1. § (2) bekezdéséhez:**

A rendelettervezet 8. § (1) bekezdés c) pontjában javasolt szövegpontosítás a rendelet szövegének jobb érthetőségét szolgálja.

**Részletes indoklás a rendelettervezet 2. § (1) bekezdéséhez:**

A rendelettervezet 1. mellékletében a Belvárosi és Strandi parkoló övezet bővítésére teszünk javaslatot az alábbiak szerint:

Belvárosi parkoló:

ba) a Bajcsy-Zsilinszky utca két oldalán,

bb) a Vak Bottyán utca délkeleti részén, a vasúti pályaudvarnál, **és a nyilvános wc előtt,**

bc) a Piac téren a termelői piac mögött,

bd) **a Motel sétány két oldalán,**

be) **a Széchényi Imre utca Spur István utcához csatalakozó jobb oldalán,**

bf) **a Spur István utca két oldalán a Liszt Ferenc utca és a Kisfaludy Sándor utca kereszteződéséig,**

bg) **Liszt Ferenc utca két oldalán**

kialakított és/vagy táblával kijelölt területek.

Strandi parkoló övezet:

ca) a Keleti strand bejáratától mindkét irányban 300 m hosszan terjedő, út melletti,

cb) **a Hunyadi utca két oldalán,**

cc) a Nyugati strand előtt az út mellett és a stand mellett

kialakított és/vagy táblával kijelölt területek.

Az új parkoló területek bevonásával az üzemeltető díjbevételének növekedése várható.

**Részletes indoklás a rendelettervezet 2. § (2) bekezdéséhez:**

A rendelettervezet 2. mellékletében a Belvárosi parkolóövezet esetében a napidíj emelésére teszünk javaslatot 1250 Ft-ról 1500 Ft-ra, valamint

a Strandi parkolóövezet esetében az óradíj növelésére 200 Ft-ról 250 Ft-ra, továbbá a napidíj emelésére 1000 Ft-ról 1500 Ft-ra.

A parkolási díjak emelésével az üzemeltető díjbevételének növekedése várható.

**Részletes indoklás a rendelet 3. §-ához**:

A rendelet a fizető parkolási időszak kezdetével, 2020. május 1. napján lép hatályba.

**III. ELŐZETES HATÁSVIZSGÁLATI LAP**

**( a jogalkotásról szóló 2010. évi CXXX. törvény 17.§-a alapján)**

A rendelet-tervezetet tárgyaló képviselőtestületi ülés időpontja: 2019. február 21.

|  |  |
| --- | --- |
| Rendelettervezet megnevezése | A díjköteles parkolás szabályozásáról szóló rendelet módosítása |
| Társadalmi hatás | Bővül a díjköteles parkolóhelyek száma |
| Gazdasági, költségvetési hatás | Várhatóan növekszik az üzemeltető díjbevétele |
| Környezeti követelmények | A rendelet megalkotásának közvetett környezeti következménye – javuló közlekedési és parkolási helyzet |
| Egészségi következmények | A rendelet megalkotásának nincsenek egészségi következményei |
| Adminisztrációs terhek | A díjköteles parkolóhelyek számának emelkedésével nőnek az adminisztrációs terhek – bevezetés, üzemeltetés |
| A rendelet megalkotásának szükségessége | Bővülő parkoló zóna rendeleti kijelölése  |
| A jogalkotás elmaradásának várható következménye | Nem teremtődnek meg a szükséges gyakorlati változtatások rendeleti feltételei  |
| Rendelet alkalmazásához szükséges:  |  |
| Személyi feltételek  | Rendelkezésre állnak |
| Szervezeti feltételek  | Rendelkezésre állnak |
| Tárgyi feltételek  | Rendelkezésre állnak  |
| Pénzügyi feltételek  | Rendelkezésre állnak |

Balatonföldvár, 2019. február 12.

 Holovits György Huba sk.

 polgármester

Törvényességi ellenőrzésre bemutatva:

Ellenjegyezte: …………………………………..

Köselingné dr. Kovács Zita jegyző

**IV. RENDELETTERVEZET**

**BALATONFÖLDVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**../2019. (II…) ÖNKORMÁNYZATI RENDELETE**

**A DÍJKÖTELES PARKOLÁS SZABÁLYOZÁSÁRÓL SZÓLÓ 7/2017. (III.22.) ÖNKORÁNYZATI RENDELET MÓDOSÍTÁSÁRÓL**

Balatonföldvár Város Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

(1) A díjköteles parkolás szabályozásáról szóló 7/2017.(III.22.) önkormányzati rendelet ( a továbbiakban: R. ) 6. § (2) bekezdése helyébe a következő rendelkezés lép:

„(2) Az 1. mellékletben meghatározott fizető parkolókat közszolgáltatási megállapodás alapján a Balatonföldvári Nonprofit Kft. 8623 Balatonföldvár, Petőfi Sándor utca 1. tartja fenn és üzemelteti. Ügyfélszolgálata: 8623 Balatonföldvár, Erzsébet utca 50. ( Kilátó épületében ).”

(2) A R. 8. § (1) bekezdés c) pontja helyébe a következő rendelkezés lép:

*A várakozási díjat*

„c) parkolójegy automata igénybevételével parkolójegy megvásárlásával”

*lehet megfizetni.*

**2. §**

(1) A R. 1. melléklete az 1. melléklet szerint módosul.

(2) A R. 2. melléklete a 2. melléklet szerint módosul.

**3. §**

Ez a rendelet 2020. május 1. napján lép hatályba.

Balatonföldvár, 2019. december 12.

**Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2019. december .. napján.

 **Köselingné dr. Kovács Zita jegyző**

**1. melléklet a ../2019.(XII….) önkormányzati rendelethez**

**A R. 1. mellékletének b) pontja helyébe a következő rendelkezés lép:**

„b) II. sz. parkolási zóna – Belvárosi parkoló:

ba) a Bajcsy-Zsilinszky utca két oldalán,

bb) a Vak Bottyán utca délkeleti részén, a vasúti pályaudvarnál, és a nyilvános wc előtt,

bc) a Piac téren a termelői piac mögött,

bd) a Motel sétány két oldalán,

be) a Széchényi Imre utca Spur István utcához csatalakozó jobb oldalán,

bf) a Spur István utca két oldalán a Liszt Ferenc utca és a Kisfaludy Sándor utca kereszteződéséig,

bg) Liszt Ferenc utca két oldalán

kialakított és/vagy táblával kijelölt területek.”

**A R. 1. mellékletének c) pontja helyébe a következő rendelkezés lép:**

„ c) III. sz. parkolási zóna - Strandi parkoló övezet:

ca) a Keleti strand bejáratától mindkét irányban 300 m hosszan terjedő, út melletti,

cb) a Hunyadi utca két oldalán,

cc) a Nyugati strand előtt az út mellett és a stand mellett

kialakított és/vagy táblával kijelölt területek.”

**2. melléklet a ../2019.(II...) önkormányzati rendelethez**

**A R. 2. mellékletének b) pontja helyébe a következő rendelkezés lép:**

„b) II. sz. parkolási zóna:

ba) Belvárosi parkoló:

Május 1-től szeptember 30-ig

naponta 9 órától 21 óráig óránként 250 Ft. Napijegy 1500 Ft.

bb) vasúti pályaudvarnál kialakított, táblával kijelölt terület:

Május 1-től augusztus 31-ig

naponta 9 órától 21 óráig óránként 250 Ft. Napijegy 1500 Ft.”

**A R. 2. mellékletének c) pontja helyébe a következő rendelkezés lép:**

„c) III. sz. parkolási zóna - Strandi parkoló övezet:

Június 1-től augusztus 31-ig

naponta 9 órától 21 óráig óránként 250 Ft. Napijegy 1500 Ft.”